open-index/open-wikipedia-markdown huggingface dataset:
আবদুল করিম (ইতিহাসবিদ)

**আবদুল করিম** (১ জুন ১৯২৮ - ২৪ জুলাই ২০০৭) বাংলাদেশের একজন প্রখ্যাত ইতিহাসবিদ এবং চট্টগ্রাম বিশ্ববিদ্যালয়ের সাবেক উপাচার্য। তার গ্রামের বাড়ি চট্টগ্রাম জেলার বাঁশখালী উপজেলার চাপাছড়িতে।

## শিক্ষাজীবন
আব্দুল করিম ১৯৪৪ সালে চট্টগ্রাম আই আই কলেজ থেকে প্রথম বিভাগে ২য় স্থান অধিকার করে প্রবেশিকা পাস করেন। ১৯৪৬ সালে ঐ প্রতিষ্ঠান থেকেই প্রথম বিভাগে ৮ম স্থান অধিকার করে আই.এ পাস করেন। তিনি ঢাকা বিশ্ববিদ্যালয়ের ইতিহাস বিভাগ থেকে ১৯৪৯ সালে ২য় শ্রেণীতে বি.এ ডিগ্রি অর্জন করেন এবং ১৯৫০ সালে এম.এ ডিগ্রি অর্জন করেন। ১৯৫৮ সালে তিনি ঢাকা বিশ্ববিদ্যালয় থেকে পিএইচডি ডিগ্রি অর্জন করেন। ১৯৬২ সালে লন্ডন বিশ্ববিদ্যালয় থেকে দ্বিতীয় পিএইচডি ডিগ্রি অর্জন করেন। 

## কর্মজীবন
### শিক্ষকতা
আব্দুল করিম ১৯৫১ সালে ঢাকা বিশ্ববিদ্যালয়ের ইতিহাস বিভাগে প্রভাষক হিসেবে যোগদান করেন। ১৯৬২ সালে তিনি রীডার পদে উন্নীত হন। ১৯৬৬ সালে চট্টগ্রাম বিশ্ববিদ্যালয় প্রতিষ্ঠিত হলে তিনি চট্টগ্রাম বিশ্ববিদ্যালয়ের ইতিহাস বিভাগে রীডার হিসেবে যোগদান করেন। ১৯৬৯ সালে তিনি অধ্যাপক পদে উন্নীত হন। ১৯৯২ সালের জুন থেকে ১৯৯৬ সালের জুন পর্যন্ত তিনি সুপারনিউমারী অধ্যাপক হিসেবে কর্মরত ছিলেন। 

### প্রশাসনিক অভিজ্ঞতা
আব্দুল করিম ১৯৫২ থেকে ১৯৫৭ সাল পর্যন্ত সলিমুল্লাহ মুসলিম হলের সহকারী হাউস টিউটর হিসেবে কর্মরত ছিলেন। ১৯৫৭ থেকে ১৯৬০ সাল পর্যন্ত তিনি ঐ হলের হাউস টিউটর হিসেবে কর্মরত ছিলেন। ১৯৬৬ থেকে ১৯৭০ সাল পর্যন্ত তিনি চট্টগ্রাম বিশ্ববিদ্যালয়ের আলাওল হলের প্রভোস্ট হিসেবে দায়িত্ব পালন করেন। ১৯৭০ থেকে ১৯৭৫ সাল পর্যন্ত তিনি চট্টগ্রাম বিশ্ববিদ্যালয়ের কলা অনুষদের ডীন হিসেবে কর্মরত ছিলেন। ১৯৭৫ সালের ২৮ নভেম্বর তিনি চট্টগ্রাম বিশ্ববিদ্যালয়ের উপাচার্য পদে নিযুক্ত হন। ১৯৮১ সালের ১৮ এপ্রিল পর্যন্ত তিনি এ পদে ছিলেন। 

## প্রকাশিত বই
### বাংলা

*
* *বাংলার ইতিহাস (মুঘল আমল)*
* *বাংলার ইতিহাস: মুসলিম বিজয় থেকে সিপাহী বিপ্লব পর্যন্ত [১২০০-১৮৫৭]*
* *চট্টগ্রামে ইসলাম*
* *ভারতীয় উপমহাদেশে মুসলিম শাসন*

### ইংরেজি

* *সোশ্যাল হিস্টরি অফ দা মুসলিম ইন বেঙ্গল*
* *মুর্শিকুলি খান অ্যান্ড হিজ টাইম*
* *কর্পাস অফ দি অ্যারাবিক অ্যান্ড পার্সিয়ান ইন্সক্রিপশন*
* *ঢাকা দা মুঘল ক্যাপিটাল*
* *দা রোহিঙ্গাস : এ শর্ট অ্যাকাউন্ট অফ দেয়ার হিস্টোরি অ্যান্ড কালচার*

## সদস্য
* প্রেসিডেন্ট, বাংলাদেশ ইতিহাস সমিতি, ১৯৭৩ - ১৯৭৫
* আজীবন সদস্য, এশিয়াটিক সোসাইটি অব বাংলাদেশ
* আজীবন সদস্য, বাংলা একাডেমী

## তথ্যসূত্র

## বহিঃসংযোগ

* ইতিহাসবিদ অধ্যাপক আব্দুল করিম মারা গেছেন
* Historian Abdul Karim dies at 79
* http://www.asiaticsociety.org.bd/journals/June_2008/contents/Shamsul%20Hossain.htm

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চট্টগ্রাম জেলার লেখক
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:১৯২৮-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:শিক্ষা ও গবেষণায় একুশে পদক বিজয়ী
বিষয়শ্রেণী:চট্টগ্রাম জেলার শিক্ষাবিদ
বিষয়শ্রেণী:চট্টগ্রাম বিশ্ববিদ্যালয়ের উপাচার্য
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:লন্ডনের_এসওএএস_বিশ্ববিদ্যালয়ের_প্রাক্তন_শিক্ষার্থী
বিশ্ব পরিবেশ দিবস

**বিশ্ব পরিবেশ দিবস** (সংক্ষেপে **WED**) প্রতি বছর ৫ জুন বিশ্বব্যাপী রাজনৈতিক কর্মোদ্যোগ আর জনসচেতনতার মাধ্যমে পরিবেশ সচেতনতার লক্ষ্যে পালিত দিবস। এই দিনটিতেই *জাতিসংঘের মানবিক পরিবেশ সম্মেলন* (United Nations Conference on the Human Environment) শুরু হয়েছিল। এই সম্মেলন হয়েছিল ১৯৭২ খ্রিষ্টাব্দের ৫ থেকে ১৬ জুন অবধি। এই সম্মেলনে ওই বছরই চালু করেছিল জাতিসংঘের সাধারণ সভা। তখন থেকেই প্রতি বছর এই দিবস পালিত হয়ে আসছে। দিবসটি প্রথম পালিত হয় ১৯৭৪ খ্রিষ্টাব্দে। প্রতি বছরই দিবসটি আলাদা আলাদা শহরে, আলাদা আলাদা প্রতিপাদ্য বিষয় নিয়ে পালিত হয়। ২০২৩ সালে প্লাস্টিক-দূষণ বন্ধের আহ্বানে ‘প্লাস্টিক দূষণ সমাধানে শামিল হই সকলে’ প্রতিপাদ্য নিয়ে সারাবিশ্বে দিবসটি পালিত হয়। উত্তর গোলার্ধে দিবসটি বসন্তে, আর দক্ষিণ গোলার্ধে দিবসটি শরতে পালিত হয়। প্রাকৃতিক ভারসাম্য ঠিকমতো বজায় রেখে মানুষ যাতে এই পৃথিবীর বুকে অন্যান্য সমস্ত জীবের সাথে একাত্ম হয়ে এক সুন্দর পরিবেশে বেঁচে থাকে সেজন্য প্রয়োজনীয় পদক্ষেপ গ্রহণ করাই বিশ্ব পরিবেশ দিবসের উদ্দেশ্য।

এই দিবসটি ধরিত্রী দিবসের অনুগামী।

## ইতিহাস
১৯৬৮ সালের ২০ মে জাতিসংঘের অর্থনীতি ও সামাজিক পরিষদের কাছে একটি চিঠি পাঠায় সুইডেন সরকার। চিঠির বিষয়বস্তু ছিল প্রকৃতি ও পরিবেশ দূষণ সম্পর্কে তাদের গভীর উদ্বেগের কথা। সে বছরই জাতিসংঘের পক্ষ থেকে পরিবেশ রক্ষার বিষয়টি সাধারণ অধিবেশনের আলোচ্যসূচিতে অন্তর্ভুক্ত করা হয়। পরের বছর জাতিসংঘের পক্ষ থেকে পরিবেশ রক্ষার বিষয়ে বিস্তারিত আলোচনা এবং সমাধানের উপায় খুঁজতে সদস্য রাষ্ট্রগুলোর সম্মতিতে সুইডেনের রাজধানী স্টকহোমে ১৯৭২ সালের ৫ থেকে ১৬ জুন *জাতিসংঘ মানব পরিবেশ সম্মেলন* অনুষ্ঠিত হয়। সম্মেলনটি ইতিহাসের প্রথম পরিবেশ-বিষয়ক আন্তর্জাতিক সম্মেলনের স্বীকৃতি পায়। ১৯৭৪ সালে সম্মেলনের প্রথম দিন ৫ জুনকে জাতিসংঘ 'বিশ্ব পরিবেশ দিবস' হিসেবে ঘোষণা করা হয়। ১৯৭৪ সাল থেকে প্রতিবছর দিবসটি বিশ্বব্যাপী পালিত হয়ে আসছে।

## আয়োজক শহর
বিশ্ব পরিবেশ দিবস নিম্নলিখিত শহরগুলিতে উৎযাপন করা হয়েছে (এবং হবে): 

## আরো দেখুন
* ধরিত্রী দিবস
* বাংলাদেশে পালিত দিবসসমূহ
* বিশ্ব দিবস তালিকা

## তথ্যসূত্র

## বহিঃসংযোগ

* UNEP, World Environment Day 
** 2005 , 2006 , 2007 , 2008 , 2009 / Previous themes of World Environment Day 
* World Environment Day (WED) Grassroots Facebook Campaign
* Chicago Botanic Garden, 2008 North American host city site 

বিষয়শ্রেণী:আন্তর্জাতিক উদ্‌যাপন
বিষয়শ্রেণী:জুন উদ্‌যাপন
বিষয়শ্রেণী:জাতিসংঘের দিবস
বিষয়শ্রেণী:পরিবেশগত সচেতনতা দিবস
বিষয়শ্রেণী:বৈশ্বিক প্রাকৃতিক পরিবেশ
বিষয়শ্রেণী:১৯৭৩-এ প্রতিষ্ঠিত পুনরাবৃত্ত ঘটনা
সালমা সোবহান

**সালমা সোবহান** (জন্ম: আগস্ট ১১, ১৯৩৭ - মৃত্যু: ডিসেম্বর ২৯, ২০০৩) বাংলাদেশের প্রথম নারী ব্যারিস্টার। তিনি একাধারে শিক্ষক, আইনবিদ, গবেষক, মানবাধিকারকর্মী, সমাজকর্মী, সর্বোপরি একজন মানবহিতৈষী ব্যক্তি হিসেবে পরিচিত। 

## জন্ম ও প্রাথমিকজীবন
সালমা সোবহানের পুরো নাম সালমা রাশেদা আক্তার বানু। তিনি ১৯৩৭ সালের আগস্ট ১১ জন্মগ্রহণ করেন। তার বাবা মো. ইকরামুল্লাহ ছিলেন পাকিস্তানের প্রথম পররাষ্ট্র সচিব। তার মা শায়েস্তা ইকরামুল্লাহ ছিলেন পাকিস্তানের প্রথম মহিলা সংসদ সদস্যদের অন্যতম। তার মা-বাবা দু'জনই রাষ্ট্রদূত হিসেবে দায়িত্ব পালন করেছেন। তার শ্বশুরও পাকিস্তানের রাষ্ট্রদূত হিসেবে দায়িত্ব পালন করেছেন। সালমা সোবহানের স্বামী বাংলাদেশের প্রখ্যাত অর্থনীতিবিদ এবং সাবেক তত্ত্বাবধায়ক সরকারের উপদেষ্টা অধ্যাপক রেহমান সোবহান। তার তিন ছেলে হলেন তৈমুর সোবহান, বাবর সোবহান ও জাফর সোবহান।

## শিক্ষাজীবন
সালমা সোবহানের শিক্ষা জীবন শুরু হয় ইংল্যান্ডের ওয়েস্টনবার্ট স্কুলে। পরবর্তীকালে ১৯৫৮ সালে কেমব্রিজের গির্টন কলেজ থেকে আইন বিষয়ে স্নাতক ডিগ্রি লাভ করেন। ১৯৫৯ সালে লিংকন'স ইন থেকে বার এট' ল সনদপ্রাপ্ত হন। কেমব্রিজ বিশ্ববিদ্যালয় থেকে স্নাতকোত্তর ডিগ্রি লাভ করেন ১৯৬২ সালে। ১৯৫৮ সালে মাত্র ২১ বছর বয়সে তিনি ব্যারিস্টার ডিগ্রি লাভ করেন।

## কর্মজীবন
সালমা সোবহান কর্মজীবনের শুরুতেই ১৯৫৬ সালে পাকিস্তানের মেসার্স সারিজ অ্যান্ড বিচেনো ল' ফার্মে লিগ্যাল এসিস্ট্যান্ট হিসেবে যোগদান করেন। ১৯৬২ সালে বিয়ে হওয়ার পর তিনি ঢাকা চলে আসেন। পরবর্তীতে ১৯৬২ থেকে ১৯৮১ সাল পর্যন্ত ঢাকা বিশ্ববিদ্যালয়ের আইন বিভাগে শিক্ষকতা করেন। ১৯৭৪ সাল থেকে ১৯৮৪ সাল পর্যন্ত বাংলাদেশ ইনস্টিটিউট অব ল' অ্যান্ড ইন্টারন্যাশনাল অ্যাফেয়ার্স (বিলিয়া)-র গবেষক হিসেবে দায়িত্ব পালন করেন। ১৯৮১ থেকে ১৯৮৮ সাল পর্যনত্ম সুপ্রীমকোর্ট ল' রিপোর্টসের সম্পাদক ছিলেন। ১৯৮৬ সালে তিনি এবং আরও ৮ জন মানবাধিকারকর্মীর সম্বিলিত প্রয়াসে গঠিত হয় মানবাধিকার সংগঠন 'আইন ও সালিশ কেন্দ্র' (আসক)।  ১৯৮৬ থেকে ২০০১ সাল পর্যন্ত আসকে বিনা পারিশ্রমিকে নির্বাহী পরিচালকের দায়িত্বে ছিলেন। নারীদের সাংবাদিকতার ক্ষেত্রে তার নামে ‌'সালমা সোবহান সাংবাদিকতা ফেলোশিপ' প্রদান করা হয়। 

## প্রকাশিত গ্রন্থ
* Legal Status of Women in Bangladesh, BILIA (১৯৭৫)
* Peasants Perception of Law, BRAC (১৯৮১)
* No Better Option Women Industrial Workers, (Co- authored), UPL (১৯৯৮)
এছাড়াও তিনি একটি উপন্যাস এবং তিনটি ছোট গল্প রচনা করেছিলেন।

## পুরস্কার ও স্বীকৃতি
* অনন্যা শীর্ষ দশ পুরস্কার (২০০০)
* হিউম্যান রাইটস অ্যাওয়ার্ড, নিউইয়র্ক (২০০১)

## তথ্যসূত্র

## বহিঃসংযোগ
* গুণীজন

বিষয়শ্রেণী:১৯৩৭-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:বাংলাদেশী শিক্ষাবিদ
বিষয়শ্রেণী:নারী মানবাধিকার কর্মী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:বাঙালি সমাজসেবক
বিষয়শ্রেণী:বাংলাদেশী সমাজকর্মী
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:বাংলাদেশী নারী অধিকার কর্মী
বিষয়শ্রেণী:ইসলামি নারীবাদী
বিষয়শ্রেণী:বাংলাদেশী নারীবাদী
বিষয়শ্রেণী:বাংলাদেশী লেখিকা
বিষয়শ্রেণী:অনন্যা শীর্ষ দশ পুরস্কার বিজয়ী
বিষয়শ্রেণী:সোহরাওয়ার্দী পরিবার
বিষয়শ্রেণী:উর্দুভাষী বাংলাদেশী ব্যক্তি
বিষয়শ্রেণী:২০শ শতাব্দীর বাঙালি
দি ইকোনমিস্ট

**দি ইকোনমিস্ট** (ইংরেজি:The Economist) ইংরেজি ভাষাতে রচিত একটি সাপ্তাহিক প্রকাশনা। আন্তর্জাতিক খবর ও সর্ম্পক নিয়েই এই প্রকাশনা প্রকাশ করে *দি ইকোনমিস্ট নিউজপেপার লিমিটেড*। সাপ্তাহিক এই খবর মাধ্যমে সদর দপ্তর লন্ডনে অবস্থিত। জেমস উইলসন ১৮৪৩ সালে এই প্রকাশনা শুরু করেন।

ঐতিহাসিক কারণে ইকোনোমিস্ট পত্রিকা হিসেবে পরিচিত হলেও এটি প্রকৃতপক্ষে সংবাদ ম্যাগাজিন হিসেবেই প্রকাশিত হয়। এর ইউটিউব ম্যাগাজিন হল ইকোনোমিস্ট ম্যাগাজিন। ২০০৬ সালে ইকোনোমিস্ট-এর গড় সাপ্তাহিক প্রচারসংখ্যা ছিল ১.৫ মিলিয়ন। এর মধ্যে প্রায় অর্ধেকই বিক্রয় হয় মার্কিন যুক্তরাষ্ট্রে।

দি ইকোনোমিস্ট দাবি করে, এটি অর্থনীতির কোন ঘটনাপঞ্জি নয়। বরং এটি উৎকর্ষ এবং উন্নয়নের প্রতিবন্ধকতার মধ্যে বিরাজমান প্রতিদ্বন্দিতায় অংশগ্রহণ করে। এটি মুক্ত বাজার, বিশ্বায়ন, মুক্ত অভিবাসন এবং সামাজিকভাবে মুক্ত বিষয়সমূহকে সমর্থন করে। উচ্চশিক্ষিত পাঠকদের লক্ষ্য করেই *দি ইকোনোমিস্ট* প্রকাশিত হয়। এছাড়া পত্রিকাটি এর পাঠকদের মধ্যে অনেক প্রভাবশালী নির্বাহী এবং নীতি-নির্ধারকেরা আছে বলে দাবি করে।

## বিবাচন
অন্যান্য প্রকাশনার মতো *দি ইকোনমিস্ট*-ও ভারতীয় শুল্ক কর্তৃপক্ষ দ্বারা বিবাচিত হয়, যখন সেটিতে কাশ্মীরের একটি বির্তকিত মানচিত্র প্রকাশ পায়।

## তথ্যসূত্র

বিষয়শ্রেণী:দি ইকোনমিস্ট
বিষয়শ্রেণী:১৮৪৩-এ ইংল্যান্ডে প্রতিষ্ঠিত
বিষয়শ্রেণী:আন্তর্জাতিক সংবাদপত্র
বিষয়শ্রেণী:যুক্তরাজ্যের উদারনৈতিক মাধ্যম
বিষয়শ্রেণী:যুক্তরাজ্যের জাতীয় সংবাদপত্র
বিষয়শ্রেণী:যুক্তরাজ্যের সাপ্তাহিক সংবাদপত্র
বিষয়শ্রেণী:যুক্তরাজ্যের ব্যবসায়িক সংবাদপত্র
বিষয়শ্রেণী:মধ্যপন্থী সংবাদপত্র
বিষয়শ্রেণী:অর্থনৈতিক উদারনীতিবাদ
বিষয়শ্রেণী:সামাজিক উদারনীতিবাদ
বিষয়শ্রেণী:পডকাস্টিং কোম্পানি
বিষয়শ্রেণী:১৮৪৩-এ প্রতিষ্ঠিত প্রকাশনা
বিষয়শ্রেণী:লন্ডনের সংবাদপত্র
বিষয়শ্রেণী:নব্য উদারনীতিবাদ
বিষয়শ্রেণী:ডানপন্থী মতাদর্শ
বিষয়শ্রেণী:অর্থনৈতিক উদারনীতি
রাষ্ট্রীয় স্বাস্থ্য বীমা যোজনা

thumb|right|RSBY logo
**রাষ্ট্রীয় স্বাস্থ্য বীমা যোজনা**()
রাষ্ট্রীয় স্বাস্থ্য বীমা যোজনা কেন্দ্রীয় শ্রমিক ও নিয়োগ মন্ত্রকের একটি প্রকল্প ।
দারিদ্র্য সীমার নিচের(বিপিএল) পরিবারদের জন্যও করা, স্মার্ট কার্ড ভিত্তিক অর্থ বিনা স্বাস্থ্য বীমা প্রকল্প। বর্তমানে দারিদ্র্য সীমার উপরেও এই প্রকল্পটি প্রসারিত।
আরএসবিওয়াই বা রাষ্ট্রীয় স্বাস্থ্য বীমা যোজনার অধীনে সুবিধাপ্রাপকরা– হাসপাতালে ভর্তি হতে হয় এমন রোগের জন্য বাৎসরিক ৩০হাজার টাকা পর্যন্ত সুবিধা পাবে ।পরিবারের ৫ জন পর্যন্ত এই ব্যবস্থার সুবিধা পাবে, যার মধ্যে গৃহকর্তা,উনার স্ত্রী এবং ৩ জন পর্যন্ত নির্ভরশীল ব্যক্তি এর আয়োতায় থাকতে পারবে।

## তথ্যসূত্র

## বহিঃসংযোগ

RSBY

http://www.indg.in/flashnewsevents/9b09be9b89cd9a49be9b0-9ac9bf9959cd9b09959be9b09c09a69c79b0-9b09be9b79cd99f9cd9b09c0-9b89cd9ac9be9b89cd9a59cd9af-9ac9c09ae9be-9af99c9a89be9b0-9b89ae9cd9aa9cd9b09b89be9b09a3
খুমুলুঙ

**খুমুলুঙ**()
ইহা টিটিএডিসি-র (ত্রিপুরা উপজাতীয় এলাকা স্বায়ত্তশাসিত জেলা পরিষদ বা Tripura Tribal Areas Autonomous District Council.) সদর দপ্তর এবং প্রধান শহর।
খুমুলুঙ কথার ককবরক আক্ষরিক অর্থ হল *ফুলের বাগান*।

## শিক্ষা

### উল্লেখযোগ্য শিক্ষা প্রতিষ্ঠান

* খুমুলুঙ সরকারি মহাবিদ্যালয়

## বহিঃসংযোগ

TTAADC

বিষয়শ্রেণী:পশ্চিম ত্রিপুরা জেলার শহর ও নগর
বিষয়শ্রেণী:পশ্চিম ত্রিপুরা জেলা
রানওয়ে (দ্ব্যর্থতা নিরসন)

* রানওয়ে - বিমানের অবতরণ ও অবস্থানের জন্য নির্মিত স্থায়ী স্থাপনাবিশেষ।
* রানওয়ে (চলচ্চিত্র) - বাংলাদেশের বিখ্যাত বিকল্পধারার চলচ্চিত্রকার তারেক মাসুদ পরিচালিত ছবি।
রবার্ট কান

**রবার্ট ইলিয়ট কান** (ডিসেম্বর ২৩, ১৯৩৮) একজন আমেরিকান ইন্টারনেট উদ্যোক্তা, প্রকৌশলী, কম্পিউটার বিজ্ঞানী যিনি ভিন্টন সার্ফ এর সাথে ট্রান্সমিশন কন্ট্রোল প্রোটোকল এবং ইন্টারনেট প্রোটোকল উদ্ভাবন করেছেন।

## কর্মজীবন
রবার্ট কান ১৯৬০ সালে সিটি কলেজ অব নিউ ইয়র্ক থেকে তড়িৎ প্রকৌশলে ব্যাচেলর ডিগ্রি অর্জন করে প্রিন্সটন বিশ্ববিদ্যালয় থেকে ১৯৬২ ও ১৯৬৪ সালে যথাক্রমে মাস্টার্স ও ডক্টরেট ডিগ্রি অর্জন করেন। এরপর তিনি বেল ল্যাব্‌স এ যোগদান করেন। ১৯৬৬ সালে তিনি ম্যাসাচুসেট্‌স ইনস্টিটিউট অফ টেকনোলজিতে সহকারী অধ্যাপক হিসেবে যোগদান করেন। 

## সম্মানসূচক ডিগ্রি
* প্রিন্সটন বিশ্ববিদ্যালয় 
* ইটিএইচ জুরিখ 
* পাভিয়া বিশ্ববিদ্যালয় 
* ম্যারিল্যান্ড বিশ্ববিদ্যালয়
* জর্জ ম্যাসন বিশ্ববিদ্যালয় 
* দ্য ইউনিভার্সিটি অব সেন্ট্রাল ফ্লোরিডা 
* ইউনিভার্সিটি অব পিসা

## পুরস্কার
* ন্যাশনাল মেডেল অব টেকনোলজি অ্যান্ড ইনোভেশন, ১৯৯৭
* প্রেসিডেন্সিয়াল মেডেল অব ফ্রীডম, ২০০৫

## তথ্যসূত্র

## বহিঃসংযোগ
* DBLP Listing of some of Kahn's works 
* Biography of Kahn from IEEE
* Oral history interview with Robert E. Kahn, Charles Babbage Institute, University of Minnesota, Minneapolis. Focuses on Kahn's role in the development of computer networking from 1967 through the early 1980s. Beginning with his work at Bolt Beranek and Newman (BBN), Kahn discusses his involvement as the ARPANET proposal was being written, his decision to become active in its implementation, and his role in the public demonstration of the ARPANET. The interview continues into Kahn's involvement with networking when he moves to IPTO in 1972, where he was responsible for the administrative and technical evolution of the ARPANET, including programs in packet radio, the development of a new network protocol (TCP/IP), and the switch to TCP/IP to connect multiple networks.
* Bio of Robert E. Kahn  from the Living Internet.
* "Morning Edition" interview (NPR)
* "Nerd TV" interview (with Robert X. Cringley) - Requires QuickTime (transcript )
* Computer Networks: The Heralds of Resource Sharing, documentary ca. 1972 about the ARPANET. Includes footage of Robert E. Kahn.
* A short history of Bobs (story/slideshow) in computing, from Bob Kahn to Bob Metcalfe to Microsoft Bob and Alice & Bob
* "An Evening with Robert Kahn in conversation with Ed Feigenbaum" - Requires WMV player

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কম্পিউটার প্রকৌশলী
বিষয়শ্রেণী:টুরিং পুরস্কার বিজয়ী
বিষয়শ্রেণী:ম্যাসাচুসেট্‌স ইনস্টিটিউট অব টেকনোলজির শিক্ষক
বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:চার্লস স্টার্ক ড্র্যাপার প্রাইজ বিজয়ী
বিষয়শ্রেণী:মার্কনি প্রাইজ বিজয়ী
বিষয়শ্রেণী:জাপান প্রাইজ বিজয়ী
বিষয়শ্রেণী:মার্কিন কম্পিউটার বিজ্ঞানী
বিষয়শ্রেণী:সিটি কলেজ অব নিউ নিউইয়র্কের প্রাক্তন শিক্ষার্থী
বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক
খার্চি

**খার্চি** () বা খার্চি পূজা বা খার্চি মেলা ও উৎসব হল চৌদ্দ দেবতার পূজা। প্রাথমিক ভাবে এটা ত্রিপুরীদের উৎসব হলেও বর্তমানে সব ধর্মের মানুষ এতে সমান ভাবে অংশগ্রহণ করে। এটি সাধারণত ইংরেজি মাসের জুলাই-অগাষ্ট এর দিকে হয়ে থাকে এই পূজা

## ইতিহাস
খার্চি শব্দের আক্ষরিক অর্থ হল, **খার** ও **চি**। খার কথার অর্থ হল *পাপ* এবং চি কথার অর্থ হল *পরিষ্কার বা মোচন* করা। এক কথায় পাপ মোচন করা। ৩০০০ বছর আগে এই পূজার প্রচলন হয়েছিল এবং বর্তমানেও চলছে। এই পূজা মুলত ত্রিপুরার রাজ পরিবার এবং ত্রিপুরী রাজ চন্তাই দের পৃষ্ঠপোষকতায় চলে আসছে। **চন্তাই** কথার অর্থ হচ্ছে পূজারী বা পুরোহিত।রাজ চন্তাইরা বংশ পরম্পরায় নির্বাচিত হয়ে আসে।

## দেবদেবী ও পূজা
বিগ্রহ পরিচয়- **শ্রীশ্রী চতুর্দশ দেবতা**।
চৌদ্দ দেবতা মন্দিরের অষ্ট ধাতুর নির্মিত এই দেবদেবীরা হলেন হর (**শঙ্কর**), উমা (**শঙ্করী**), হরি (**বিষ্ণু**), মা (**লক্ষ্মী**), বাণী (**সরস্বতী**), কুমার (**কার্ত্তিকেয়**), গণপা (**গণেশ**), বিধি (**ব্রহ্মা**), ক্ষ্বা (**পৃথিবী**), অব্ধি (**সমুদ্র**), ভাগীরথী (**গঙ্গা**), শিখি (**অগ্নি**), কামদেব (**প্রদ্যুম্ন**) ও হিমাদ্রি (**হিমালয় পর্ব্বত**)। হর, উমা, হরি, এই তিন দেবদেবী নিত্য পূজিত হন। কিন্তু আষাঢ় মাসের শুক্লাষ্টমীতে একত্রে পূজিত হন চৌদ্দ দেবতা। ৭দিন ব্যাপী চলে এই পূজা ও জাতি উপজাতির এই মহান মিলন মেলা।
প্রতি বছর আষাঢ় মাসের শুক্লঅষ্টমী তিথিতে পুজো শুরু হয়। ওই দিন ভোরে ১৪টি দেবতাকে হাওড়া নদীতে স্নান করিয়ে মন্দিরে নিয়ে যাওয়া হয়। চতুর্দশ দেবতার কোন অবয়ব নেই। শুধুমাত্র তাঁদের মুখ পুজো করা হয়। তাঁরা হলেন— হর বা শিব প্রধান দেবতা, উমা বা দুর্গা, হরি, লক্ষ্মী, সরস্বতী, কুমার বা কার্তিক, গণেশ, ব্রহ্মা, পৃথিবী, সমুদ্র, গঙ্গা, অগ্নি, কামদেব, হিমাদ্রি। পুজোর পুরোহিতকে চন্তাই বলা হয়। চন্তাইকে রাজার প্রতিনিধি হিসেবে গণ্য করা হয়।

## আরও দেখুন
ত্রিপুরা

## তথ্যসূত্র

আনন্দবাজার পত্রিকা

## বহিঃসংযোগ
* www.tripura.org.in
* Fairs And Festivals

বিষয়শ্রেণী:ত্রিপুরা
বিষয়শ্রেণী:ত্রিপুরী সংস্কৃতি
বিষয়শ্রেণী:ত্রিপুরা মেলা ও উৎসব
বিষয়শ্রেণী:ত্রিপুরায় ধর্ম
সূর্য (অভিনেতা)

**সর্বনন শিবকুমার** (জন্ম: ২৩ জুলাই ১৯৭৫) যিনি চলচ্চিত্র জগতে **সূর্য** নামেই সমধিক খ্যাত, ভারতীয় চলচ্চিত্রের একজন খ্যাতিমান অভিনেতা। তার অভিনীত উল্লেখযোগ্য চলচ্চিত্রগুলোর মধ্যে *নান্দা* (২০০১), *কাকা কাকা* (২০০৩), *পিটামাগান* (২০০৩), *পেরাজাগান* (২০০৪), *গজনী* (২০০৫), *ভেল* (২০০৭), *বারনাম আয়িরাম* (২০০৮), *অয়ন* (২০০৯) ও *সিঙ্ঘাম* (২০১০) উল্লেখযোগ্য। তার অভিনীত *গাজনি* ও *সিংঘাম* বলিউডে পুনঃনির্মিত হয়। রাম গোপাল ভার্মার *রক্ত* চলচ্চিত্রের (২০১০) মাধ্যমে বলিউডে তার যাত্রারাম্ভ হয়। তামিল চলচ্চিত্র শিল্পের সমালোচকেরা তাকে তামিল চলচ্চিত্র শিল্পের একজন নির্ভরযোগ্য পরিবেশনশিল্পী হিসেবে মূল্যায়ন করেছে। সমালোচকদের অভিমত সত্য কারণ তার প্রায় সকল চলচ্চিত্রই ব্লকব্লাস্টার হিট।

তার ছোট ভাই কার্তিক শিবকুমারও একজন অভিনেতা। তার স্ত্রী চলচ্চিত্র শিল্পের জনপ্রিয় অভিনেত্রী জ্যোতিকা।

## জন্ম ও কর্মজীবন
সর্বনন শিবকুমার ১৯৭৫ সালে তামিল চলচ্চিত্র অভিনেতা শিবকুমার এবং তার স্ত্রী লক্সমী ঘরে সরাবরণ হিসেবে জন্মগ্রহণ করেন। তিনি পদ্মা সেসাদ্রী বালা ভবন স্কুল এবং চেন্নাই এর সেন্ট. বেদ্বের আঙ্গলো ভারতীয় উচ্চ মাধ্যমিক স্কুলে যোগ দান,এবং চেন্নাই এর লোয়োলা কলেজ থেকে বি.কম স্নাতক ডিগ্রি প্রাপ্ত করেন।সর্বনন শিবকুমারের দুই ভাইবোন আছে, এক ভাই কার্ত্তিক এবং এক বোন বৃন্দা।

সর্বনন শিবকুমার জ্যোতিকার সাথে বিবাহ করেন, যিনি তার সাথে সাতটি চলচ্চিত্রে কাজ করেছেন।এই দম্পতি,কয়েক বছর একসাথে হওয়ার পর,তারা ১১ সেপ্টেম্বর, ২০০৬ সালে একত্রে বিবাহ করেন। তাদের দুইজন সন্তান আছে,এক কন্যা দিয়া(জন্ম ১০ আগস্ট, ২০০৭) এবং এক পুত্র দেব(জন্ম ০৭ জুন, ২০১০)।

## অভিনীত চলচ্চিত্র
{| class="wikitable sortable"

## পুরস্কার ও সম্মাননা
* ২০১০ সাল পর্যন্ত অভিনেতা সূর্য ৩টি তামিলনাড়ু রাজ্য চলচ্চিত্র পুরস্কার ও ৩টি ফিল্ম ফেয়ার পুরস্কার এবং ১টি ইটফা পুরস্কার অর্জন করেন।

## তথ্যসূত্র

## বহিঃসংযোগ
* শীর্ষ ১০ তামিল অভিনেতা

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:১৯৭৫-এ জন্ম
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:আন্তর্জাতিক তামিল চলচ্চিত্র পুরস্কার বিজয়ী
বিষয়শ্রেণী:জীবিত ব্যক্তি
বিষয়শ্রেণী:চেন্নাইয়ের অভিনেতা
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কালাইমামানি পুরস্কার প্রাপক
ন্যাশনাল মেডেল অব টেকনোলজি অ্যান্ড ইনোভেশন

**ন্যাশনাল মেডেল অব টেকনোলজি অ্যান্ড ইনোভেশন** (পূর্বের ন্যাশনাল মেডেল অব টেকনোলজি) হলো আমেরিকার রাষ্ট্রপতি কর্তৃক প্রদত্ত সম্মান যেটি আমেরিকান আবিষ্কারক ও উদ্ভাবকদের প্রদান করা হয় প্রযুক্তিতে গুরুত্বপূর্ণ অবদান রাখার জন্য। এই পুরস্কারটি এক বা একাধিক ব্যক্তিকে কিংবা কোনো সংস্থাকে প্রদান করা হতে পারে।

## ইতিহাস
১৯৮০ সালে আমেরিকান কংগ্রেস এই পুরস্কার প্রবর্তন করে। ১৯৮৫ সালে সর্বপ্রথম এই পদক প্রদান করা হয়। 
## বিজয়ীদের তালিকা

## তথ্যসূত্র

## বহিঃসংযোগ
* National Medal of Technology and Innovation official page
* National Science & Technology Medals Foundation
* List of all medal recipients

বিষয়শ্রেণী:১৯৮০-তে প্রতিষ্ঠিত পুরস্কার
বিষয়শ্রেণী:বিজ্ঞান ও প্রকৌশলী পুরস্কার
বিষয়শ্রেণী:মার্কিন যুক্তরাষ্ট্রের বেসামরিক পুরস্কার এবং সজ্জা
বিষয়শ্রেণী:বিজ্ঞান ও প্রযুক্তিতে পুরস্কার
বিষয়শ্রেণী:মার্কিন যুক্তরাষ্ট্রের বেসামরিক পুরস্কার ও সম্মাননা
আর্নল্ড অরভিল বেকম্যান

**আর্নল্ড অরভিল বেকম্যান** (এপ্রিল ১০, ১৯০০ - মে ১৮, ২০০৪)  একজন আমেরিকান রসায়নবিদ। তিনি বেকম্যান ইনস্ট্রুমেন্ট্‌সের প্রতিষ্ঠাতা। তিনি ১৯৩৪ সালে অম্লত্ব মাপার জন্য পিএইচ মিটার উদ্ভাবন করেন।  তিনি প্রথম সেমিকন্ডাক্টর কোম্পানিরও প্রতিষ্ঠাতা।

## শিক্ষাজীবন
বেকম্যান ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ১৯২২ কেমিকেল ইঞ্জিনিয়ারিংয়ে ব্যাচেলর ডিগ্রি অর্জন করেন। ১৯২৩ সালে একই বিশ্ববিদ্যালয় থেকে ভৌত রসায়নে মাস্টার ডিগ্রি অর্জন করেন। তিনি ১৯২৮ সালে ক্যালিফোর্নিয়া ইনস্টিটিউট অফ টেকনোলজি থেকে ডক্টরেট ডিগ্রি অর্জন করেন।

## অবদান
১৯৫৫ সালে বেকম্যান শকলি সেমিকন্ডাক্টর ল্যাবরেটরী প্রতিষ্ঠা করেন।

## তথ্যসূত্র

## বহিঃসংযোগ
* His company's website
* His philanthropic foundation's website
* Heritage Center website
* Obituary from Caltech's Engineering and Science Quarterly
* Beckman/Coulter – ''Dr. Arnold O. Beckman Memorial''
* Arnold O. Beckman High School Website

বিষয়শ্রেণী:১৯০০-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:মার্কিন রসায়নবিদ
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন শতবর্ষী ব্যক্তি
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী
বিষয়শ্রেণী:মার্কিন প্রযুক্তি কোম্পানি প্রতিষ্ঠাতা
বিষয়শ্রেণী:মার্কিন ভৌত রসায়নবিদ
বিষয়শ্রেণী:মার্কিন বিনিয়োগকারী
বিষয়শ্রেণী:মার্কিন প্রযুক্তি প্রধান নির্বাহী
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:ইলিনয়ের ব্যবসায়ী
বিষয়শ্রেণী:মার্কিন বৈজ্ঞানিক যন্ত্র নির্মাতা
ওভি (নকিয়া)

**ওভি** হলো নকিয়ার ইন্টারনেট সেবাসমূহের ব্র্যান্ড। ওভি সেবাসমূহ মোবাইল ফোন, কম্পিউটারের মাধ্যমে ব্যবহার করা যায়। নকিয়া প্রধানত পাঁচটি ক্ষেত্রের উপর আলোকপাত করে; গেম, মানচিত্র, মিডিয়া, বার্তা আদান-প্রদান এবং গান। নকিয়ার লক্ষ্য ওভির মাধ্যমে তৃতীয় পক্ষ ডেভেলপারদেরকে যুক্ত করা। নকিয়া তাদের ওভি সেবাসমূহকে প্ল্যাটফর্মে রূপ দিতে চলেছে।

## সেবাসমূহ
### ওভি স্টোর
২০০৯ সালের মে মাসে ওভি স্টোর সেবা চালু হয়। ওভি অ্যাকাউন্ট ব্যবহারকারীরা এর মাধ্যমে হ্যান্ডসেটে মোবাইল গেম, অ্যাপ্লিকেশন, ভিডিও, ছবি এবং রিংটোন ডাউনলোড করতে পারে। ডিসেম্বর ২০১১ পর্যন্ত ওভি স্টোরে ১,১৬,৫৮৩ অ্যাপ্লিকেশন আছে।

### ওভি মেইল
ওভি মেইল নকিয়া মোবাইল ফোন ও ডেস্কটপ ব্রাউজার থেকে ব্যবহার করা যায়। ২০০৮ সালের ডিসেম্বরে এর বেটা সংস্করণ মুক্তি পায় এবং ২০০৯ সালের ২০ ফেব্রুয়ারিতে সকল ওভি ব্যবহারকারীর জন্য উন্মুক্ত হয়। প্রথম ছয় মাসেই এতে দশ লক্ষ অ্যাকাউন্ট খোলা হয় এবং এক বছরে তা পঞ্চাশ লক্ষ ছাড়িয়ে যায়। ৩৫টিরও বেশি সিমবিয়ান৪০ এবং সিমবিয়ান৬০ সমর্থিত হ্যান্ডসেটে ওভি মেইল সমর্থন করে। ফায়ারফক্স, অপেরা, গুগল ক্রোম ও ইন্টারনেট এক্সপ্লোরারেও এই মেইল সমর্থন করে।

### ইনস্ট্যান্ট মেসেজিং
নকিয়ার বর্তমান হ্যান্ডসেটসমূহে জনপ্রিয় তাৎক্ষণিক বার্তা সেবাদাতা ছাড়াও ওভি ব্যবহারকারীরা তাদের ওভি অ্যাকাউন্ট এর মাধ্যমেও তাৎক্ষণিক বার্তা আদান-প্রদান করতে পারে।

### ওভি শেয়ার
ওভি শেয়ারের মাধ্যমে ব্যবহারকারীরা ছবি ও ভিডিও আপলোড করতে পারে।

### ওভি মিউজিক স্টোর
ওভি মিউজিক স্টরে ১১ লক্ষেরও বেশি গান রয়েছে।

## তথ্যসূত্র

## বহিঃসংযোগ
* ওভি প্রধান পাতা
* ওভি ব্লগ
* ওভি ম্যাগাজিন
* ওভি অনলাইন সহায়তা

বিষয়শ্রেণী:নকিয়া পরিষেবা
বিষয়শ্রেণী:ওয়ার্ল্ড ওয়াইড ওয়েব
বিষয়শ্রেণী:মোবাইল সফটওয়্যার বিতরণ প্ল্যাটফর্ম
বিষয়শ্রেণী:ক্লাউড স্টোরেজ
বিষয়শ্রেণী:সিমবিয়ান সফটওয়্যার
তিতাস নদী

thumb|ব্রাহ্মণবাড়িয়া জেলার অন্তর্গত শাহবাজপুর টাউন অঞ্চলের লঞ্চঘাট থেকে তিতাস নদীর দক্ষিণাংশের দৃশ্যমালা (২০১২)
**তিতাস নদী** বাংলাদেশের দক্ষিণ-পূর্বাংশে প্রবহমান নদীবিশেষ। এটি ব্রাহ্মণবাড়িয়া জেলার প্রধান নদী। নদীটির দৈর্ঘ্য ৫৮ কিলোমিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাকাতিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৯

## উৎপত্তি ও প্রবাহ
তিতাস নদীটি অন্যতম বৃহৎ মেঘনা নদী হতে উৎপত্তি লাভ করে ব্রাহ্মণবাড়িয়ার সরাইল উপজেলার চুন্টা ইউনিয়ন দিয়ে প্রবেশ করে প্রথমে দক্ষিণ-পূর্ব দিকে প্রবাহিত হয়। আখাউড়া উপজেলায় এসে উত্তর-পশ্চিম দিক প্রবাহিত হয়ে নবীনগর উপজেলার পশ্চিম ইউনিয়নের নিকট এসে আবার মেঘনা নদীতে পতিত হয়। তিতাসের গড় দৈর্ঘ্য প্রায় ৯৮ কিলোমিটার।

তিতাস ও মেঘনা নদীকে ঘিরে যুগ যুগ ধরে বিশ্বের অন্যতম জনবহুল রাষ্ট্র বাংলাদেশে অনেক উপকথা প্রচলিত আছে। তন্মধ্যে একটি উপকথায় বলা হয়েছে যে, তিতাস নদী মেঘনার কন্যা বা মেয়ে।

## গ্যাসক্ষেত্র

তিতাস নদীর উপকূলে প্রাপ্ত গ্যাসক্ষেত্রটি তিতাস গ্যাসক্ষেত্র নামে পরিচিত। এটি বাংলাদেশের বৃহত্তম গ্যাসক্ষেত্রগুলির মধ্যে অন্যতম। গুরুত্বপূর্ণ গ্যাস উৎপাদনকারী ক্ষেত্র হিসেবে ব্রাহ্মণবাড়িয়া জেলার সদর উপজেলায় অবস্থিত এই গ্যাসক্ষেত্রটি ১৯৬২ সালে পাকিস্তান শেল অয়েল কোম্পানি আবিষ্কার করেছিল। ২০০০ সাল পর্যন্ত এখানে ১৪টি কূপ খনন করা হয়েছে। প্রায় ৬৪ বর্গ কিলোমিটারব্যাপী বিস্তৃত এই গ্যাসক্ষেত্রটির ভূ-গঠন গম্বুজ প্রকৃতির।

২০১০ সালে বাংলাদেশ সরকার তিতাস নদীর উপর একটি রেলসেতু নির্মাণের পরিকল্পনা প্রস্তাবনা আকারে গ্রহণ করেছেন।

## উপনদী ও শাখানদী

তিতাসের উপনদীগুলো হলোঃ হাওড়া, সোনাই, বিজনী ও লহর । এর  শাখানদী হলো আলিয়াজুরি নদী  ।

## তিতাস একটি নদীর নাম

[thumb|200px| ''তিতাস একটি নদীর নাম'' শীর্ষক উপন্যাসের রচয়িতা [অদ্বৈত মল্লবর্মণ|অদ্বৈত মল্লবর্মণের আবক্ষ মূর্তির সম্মুখভাগ (২০১২)]]
তিতাস নদী তীরবর্তী এলাকায় অবস্থানরত জেলে সম্প্রদায়ের বসবাস ও তাদের জীবন-সংগ্রামকে কেন্দ্র করে তিতাস একটি নদীর নাম শিরোনামে একটি অত্যন্ত জনপ্রিয় উপন্যাস রচনা করেছেন বিখ্যাত ঔপন্যাসিক অদ্বৈত মল্লবর্মণ যা ১৯৫৬ সালে মাসিক মোহম্মদী পত্রিকায় ১ম গ্রন্থাকারে প্রকাশিত হয় । পরবর্তীকালে তিতাস একটি নদীর নাম শিরোনামে বিখ্যাত চলচ্চিত্র পরিচালক ঋত্মিক ঘটক চলচ্চিত্র নির্মাণ করেন। 

## তথ্যসূত্র

বিষয়শ্রেণী:বাংলাদেশের নদী
বিষয়শ্রেণী:ব্রাহ্মণবাড়িয়া জেলার নদী
কালা জ্বর

**কালা জ্বর** বা ভিসেরাল লিশম্যানিয়াসিস () একটি রোগ যা লিশম্যানিয়াসিস রোগের কয়েকটি প্রকারের মধ্যে সবচেয়ে গুরুতর। লিশম্যানিয়া গণভুক্ত এক প্রকার প্রোটোজোয়া পরজীবী এই রোগটি ঘটায় এবং বেলেমাছির কামড় দ্বারা এটি বিস্তার লাভ করে। পরজীবী-ঘটিত রোগগুলোর মধ্যে এটি দ্বিতীয় প্রাণঘাতী রোগ; ম্যালেরিয়ার পরেই এর স্থান। ভিসেরাল লিশম্যানিয়াসিসে প্রতি বছর পৃথিবীতে প্রায় পাঁচ লাখ মানুষের মৃত্যু হয়। ২০২৩ সালের ৩১ অক্টোবর বিশ্ব স্বাস্থ্য সংস্থা প্রকাশ করে যে বিশ্বের প্রথম দেশ হিসেবে বাংলাদেশ কালা জ্বর নির্মুল করতে সক্ষম হয়েছে।

পরজীবীটি মানুষের যকৃত, প্লীহা (একারণে 'ভিসেরাল'), এবং অস্থি মজ্জাতে সংক্রমন ঘটায় এবং চিকিৎসা না দিলে মৃত্যু প্রায় অবধারিত। এই রোগের লক্ষণ হলো, জ্বর, ওজন হ্রাস, ক্ষত, অবসাদ, রক্তাল্পতা, চামড়া কালচে হওয়া এবং যকৃৎ ও প্লীহার ব্যাপক আকার বৃদ্ধি। বিশ্ব স্বাস্থ্য সংস্থার মতে, কালা জ্বর এইচআইভি সহসংক্রমণের আবির্ভাব নতুন সংকটের জন্ম দিচ্ছে। 
প্রখ্যাত ভারতীয় বিজ্ঞানী এবং চিকিৎসক উপেন্দ্রনাথ ব্রহ্মচারী(১৯ ডিসেম্বর ১৮৭৩ - ৬ ফেব্রুয়ারি ১৯৪৬) ১৯২২ সালে কালাজ্বরের ওষুধ ইউরিয়া স্টিবামাইন (কার্বোস্টিবামাইড) সংশ্লেষণ করেন এবং নির্ধারণ করেন যে পূর্বে কালাজ্বরের (Leishmania donovani দ্বারা ঘটিত) চিকিৎসায় অ্যান্টিমনি-ভিত্তিক যেসব যৌগ ব্যবহৃত হত ইউরিয়া স্টিবামাইন সেসবের একটি কার্যকরী বিকল্প যৌগ।    
thumb|300px|কালাজ্বর সংঘটনের ধারাচিত্র
thumb|300px|কালাজ্বরের জীবন চক্র

## বিস্তার
পৃথিবীর প্রায় সব দেশেই রোগটি আছে। বিশেষ করে বাংলাদেশ, চীন, ভারত, দক্ষিণ আমেরিকা, দক্ষিণ আফ্রিকা ও ভূমধ্যসাগরীয় দেশগুলোতে এটি ব্যাপকভাবে দেখা যায়। সমগ্র পৃথিবীর প্রতি দশটি কালাজ্বর রোগির মধ্যে নয়টিই বাংলাদেশ, ভারত, ব্রাজিল ও সুদান এই চারটি দেশে বিদ্যমান। বাংলাদেশ, নেপাল ও ভারতের 'মানুষ' এই রোগের উৎস রূপে চিহ্নিত হলেও চীন ও ব্রাজিলে 'কুকুর' এই রোগের উৎস। বাংলাদেশের ৪৬ টি জেলায় কালাজ্বর দেখা যায়, এর মধ্যে ময়মনসিংহ, পাবনা, টাঙ্গাইল, গাজীপুর, মানিকগঞ্জ ও জামালপুর অঞ্চলে এই রোগটি সবচেয়ে বেশি দেখা যায়। দরিদ্র জনগোষ্ঠী যারা মাটির ঘরে বাস করে বা গোয়ালঘরের আশে পাশে থাকে তারাই বেশি এই রোগে আক্রান্ত হয়, কারণ বেলেমাছি বাস করে মাটির ফাটলে বা আবর্জনার নিচে।

## কালা জ্বরের লক্ষণ সমূহ
কালা জ্বর হলে যেসব লক্ষণ দেখা যায় সেগুলো হলঃ শারীরিক দুর্বলতা, ক্ষুধা মন্দা ভাব হওয়া, বার বার জ্বর আসা, রক্ত শূন্যতা দেখা দেয়া, লসিকা গ্রন্থি ফুলে যাওয়া, যকৃত ও প্লীহা ফুলে যাওয়া। 
## প্রতিরোধ ও প্রতিকার
কালাজ্বর প্রতিরোধের তিনটি উপায় আছেঃ
:ক) বাসস্থান উন্নয়ন: মাটির মেঝে বা দেয়াল ফাটলহীন ও পরিচ্ছন্ন রাখা যাতে বেলে মাছি বংশ বিস্তার করতে না পারে। গোয়াল ঘর থেকে দূরে মানুষের থাকার ঘর স্থাপন। 
:খ) বেলেমাছি নিধন: ডিডিটি বা ম্যালাথিয়ন দিয়ে বেলেমাছি নিধন করা যায়।
:গ) উৎস নির্মূল: মিল্টেফোসিন, সোডিয়াম স্টিবোগ্লুকোনেট কিংবা এম্ফোটেরিসিন বি নামক ওষুধ দিয়ে আক্রান্ত মানুষের চিকিৎসা করে কালজ্বরের জীবাণুর উৎস নির্মূল করা যায়।

## আরও দেখুন
* ম্যালেরিয়া

## তথ্যসূত্র

বিষয়শ্রেণী:সংক্রামক রোগ
বিষয়শ্রেণী:অবহেলিত গ্রীষ্মমণ্ডলীয় রোগ
বিষয়শ্রেণী:প্রোটোজোয়াল রোগ
বিষয়শ্রেণী:পতঙ্গবাহিত রোগ
মেনিনজাইটিস

**মেনিনজাইটিস** () বা **মস্তিষ্কপর্দার প্রদাহ** মস্তিষ্ক বা সুষুম্নাকান্ডের আবরণকারী পর্দা বা মেনিনজেসের প্রদাহজনিত একটি রোগ। মেনিনজাইটিস শব্দটি এসেছে গ্রিক μῆνιγξ *méninx*, যার অর্থ "পর্দা" এবং চিকিৎসাবিজ্ঞানের *-itis* শব্দটি থেকে যার  অর্থ প্রদাহ।  মেনিনজাইটিস একটি জরুরী অবস্থা, যেখানে দ্রুত চিকিৎসা অপরিহার্য।

## কারণ
মেনিনজাইটিস সাধারণত ভাইরাস, ব্যাকটেরিয়া, ছত্রাক বা অন্য পরজীবীর সংক্রমণে হয়ে থাকে। এছাড়াও বিরল কিছু ক্ষেত্রে কর্কটরোগ (ক্যানসার) বা স্বয়ং-অনাক্রম্য (অটোইমিউন) রোগের কারণেও হতে পারে।

## লক্ষণ
এ রোগের লক্ষণগুলো হল:-
* জ্বর
* মাথাব্যথা
* ঘাড় শক্ত হয়ে যাওয়া
* আলো ও শব্দ অসহনশীলতা
* খিঁচুনি ও মুখ দিয়ে শ্লেষ্মা বের হওয়া।
* অসংলগ্নতা
* বমি বা বমিভাব

শিশুদের ক্ষেত্রে লক্ষণগুলো চিহ্নিত করা কঠিন কিন্ত নিন্মোক্ত লক্ষণ গুলি সাধারণ:-
* জ্বর
* খিটখিটে মেজাজ
* খেতে অনীহা
* অতিরিক্ত ক্লান্তি
* ত্বকে লাল দানা (মেনিংগোকক্কাল মেনিনজাইটিস)

## চিকিৎসা
মেনিনজাইটিস নিশ্চিত হবার জন্য সুষুম্নাকাণ্ডের চারপাশের তরল নিয়ে পরীক্ষা করা হয়। দায়ী পরজীবি শনাক্ত করে সে অনুযায়ী ব্যাকটেরিয়া নিরোধক (অ্যান্টিবায়োটিক), ভাইরাস নিরোধক ( অ্যান্টিভাইরাল) অথবা ছত্রাক নিরোধক (অ্যান্টিফাঙ্গাল) ঔষধ ব্যবহার করা হয়। এছাড়াও স্টেরয়েড এবং লক্ষণ অনুযায়ী চিকিৎসা দেয়া হয়।

## তথ্যসূত্র

## বহিঃসংযোগ
* মেনিনজাইটিস কি?
* মেনিনজাইটিসের কারণ

বিষয়শ্রেণী:তীব্র ব্যথা
বিষয়শ্রেণী:খিঁচুনি সৃষ্টিকারী ব্যাধি
বিষয়শ্রেণী:মেনিনজাইটিস
বিষয়শ্রেণী:জরুরি চিকিৎসা
ইয়াদ

[থাম্ব|240px|ডান|''ইয়াদ''সমেত [তোরাহ।]]
**ইয়াদ** () (), আক্ষরিক অর্থে *হাত*, ইহুদিদের ধর্মীয় নির্দেশকবিশেষ, যা **তোরাহ পয়েন্টার** হিসেবে বেশি পরিচিত, মূলত তোরাহ স্ক্রল পড়ার সময় অক্ষরগুলো এবং চরণগুলো ধরে ধরে পড়ার কাজে ব্যবহৃত হয়। ঐতিহ্যগতভাবে ইহুদিগণ তোরাহ স্ক্রল হাত দিয়ে ছুঁয়ে পড়েন না; কেউ মনে করেন, তোরাহ পবিত্রতম, তাই তা স্পর্শ করা ধৃষ্টতা; কেউ মনে করেন, চামড়ায় লিখিত প্রথম দিককার পাণ্ডুলিপিগুলোর কালি সহজে মোচনীয় ছিল, তাই হাত দিয়ে স্পর্শ করে পড়া নিষিদ্ধ ছিল। তোরাহ মুখস্থ পড়ার ক্ষেত্রে ইয়াদ ব্যবহৃত হয় না।

বিভিন্ন উপাদান দিয়ে *ইয়াদ* প্রস্তুত করা হয়ে থাকে, যদিও রৌপ্যের ব্যবহার সাধারণ; সাধারণত সম্মুখভাগ রৌপ্য দিয়ে মোড়ানো থাকে। ইয়াদ প্রায়ই লম্বাকৃতি দন্ডের ন্যায় বানানো হয়, কখনও তার সম্মুখভাগে তর্জনী উঁচানো হাতের মতো আকৃতি জোড়া হয়। কখনও কখনও রঙিন কাপড় দিয়ে ইয়াদ মোড়ানো থাকে।

## তথ্যসূত্র

বিষয়শ্রেণী:ইহুদিধর্ম
বিষয়শ্রেণী:তোরাহ পঠন
বিষয়শ্রেণী:ইহুদি ধর্মীয় বস্তু
সাঙ্গু (দ্ব্যর্থতা নিরসন)

**সাঙ্গু** দ্বারা বোঝাতে পারে:
* সাঙ্গু নদী, বান্দরবানের নদী।
* সাঙ্গু গ্যাসক্ষেত্র, বাংলাদেশের প্রাকৃতিক গ্যাসক্ষেত্র।
সেট বিভাজন

গণিতে একটি সেটের **বিভাজন** বলতে সেটটিকে পরস্পর বিযুক্ত (mutually exclusive) কিন্তু সমষ্টিগতভাবে সর্বগ্রাহী (collectively exhaustive) কয়েকটি অশূন্য ভাগে ভাগ করা বোঝায়।

## সংজ্ঞা

একটি সেট *X* এর বিভাজন হলো *X* এর কিছু অশূন্য সাবসেট নিয়ে গঠিত এমন একটি সেট যে *X* এর প্রতিটি সদস্য ওই সাবসেটগুলোর ঠিক একটির অন্তর্ভুক্ত।

সমার্থকভাবে, সেট *P* হলো সেট *X* এর একটি বিভাজন যদি এবং কেবল যদি ফাঁকা সেট *P* এর সদস্য না হয় এবং:

# *P* এর সদস্য সেটগুলোর সংযোগ সেটটি সেট *X* এর সমান হয় অর্থাৎ  \cup_{C \in P} C = X,
# *P* এর দুটি পৃথক সদস্যের ছেদ সেটটি ফাঁকা হয় অর্থাৎ  A \cap B =\varnothing \text{ if } A \in P,\, B\in P,\, A \neq B ।

## উদাহরণ

সেট {১, ২, ৩} এর কয়েকটি সম্ভাব্য বিভাজন হচ্ছে:

# { {১}, {২}, {৩} }, বা সংক্ষেপে ১/২/৩,
# { {১, ২}, {৩} }, বা ১২/৩,
# { {১}, {২, ৩} }, বা ১/২৩।

বিষয়শ্রেণী:সেট তত্ত্ব
বিষয়শ্রেণী:সেট তত্ত্বের মৌলিক ধারণা
বিষয়শ্রেণী:বিন্যাসবিদ্যা
সমতুল্যতার অন্বয়

গণিতে একটি সেটের উপর **সমতুল্যতার অন্বয়** ওই সেটের একটি বিভাজন তৈরি করে। একটি সেটের দুটি সদস্যকে সমতুল্য ধরা হয়, যদি সদস্য দুটি ওই অন্বয়টি দ্বারা গঠিত বিভাজনের একই সাবসেটের অন্তর্ভুক্ত হয়।

## উদাহরণ

একটি সেট {১, ২, ৩} এর উপর একটি অন্বয় যদি হয় *ক ও খ এর যোগফল একটি জোড় সংখ্যা*, তাহলে অন্বিত ক্রমজোড়গুলো হলো (১, ১), (১, ৩), (২, ২), (৩, ১) এবং (৩, ৩)। সেটটির যে সকল সদস্য পরস্পর অন্বিত, তাদের নিয়ে সেট তৈরি করলে সেট তৈরি হয় দুটি - {১, ৩} ও {২}। যেহেতু এটি সেট {১, ২, ৩} এর একটি বিভাজন, অতএব অন্বয়টি এই সেটের একটি সমতুল্যতার অন্বয়। এখানে ১ ও ৩ সমতুল্য। আবার ২ এর সমতুল্য কেবল ২। কিন্তু ১ ও ২ সমতুল্য নয়। অর্থাৎ সমতুল্যতার অন্বয়ে অন্বিত ক্রমজোড়গুলোর উভয় সদস্য একে অপরের সমতুল্য।

বিষয়শ্রেণী:সেট তত্ত্ব
বিষয়শ্রেণী:সমতুল্যতা (গণিত)
সেটের অ্যালজেব্রা

থাম্ব|অন্তর দ্বারা সেটগুলির একটি বীজগণিতের ভিজ্যুয়াল চিত্রায়ন
একটি সেট যদি *X* হয়, তবে ওই **সেটের অ্যালজেব্রা** হলো *X*-এর পাওয়ার সেটের এমন একটি অশূন্য সাবসেট যা সেটের সংযোগ, ছেদ ও পূরক অপারেশনের অধীনে আবদ্ধ। অর্থাৎ, সেট *X* এর অ্যালজেব্রা Σ হলে:
# Σ অশূন্য: অন্তত একটি A \subset X হচ্ছে Σ এর সদস্য।
# Σ সেট পূরকের অধীনে আবদ্ধ: যদি A \in\Sigma হয়, তাহলে, A^c \in \Sigma হবে।
# Σ সেট সংযোগের অধীনে আবদ্ধ: যদি A, B \in \Sigma হয়, তবে A\cup B \in \Sigma হবে।

পূরক ও সংযোগের অধীনে আবদ্ধ হলেও খুব সহজেই বের করা যায় যে অ্যালজেব্রা সেট ছেদের অধীনেও আবদ্ধ, কেননা, A\cap B = (A^c \cup B^c)^c।

## তথ্যসূত্র

## বহিঃসংযোগ
* Operations on Sets at ProvenMath

বিষয়শ্রেণী:সেট তত্ত্ব
বিষয়শ্রেণী:বুলিয়ান বীজগণিত
সিগমা অ্যালজেব্রা

থাম্ব|উপবৃত্তাকার দ্বারা সিগমা-বীজগণিতের ভিজ্যুয়াল চিত্রায়ন
একটি সেট *X* এর **সিগমা অ্যালজেব্রা** হচ্ছে *X* এর সাবসেটের একটি অশূন্য সেট যা এর সদস্য সেটের পূরক ও গণনাযোগ্য সংযোগের অধীনে আবদ্ধ। একটি সিগমা অ্যালজেব্রা সর্বদাই একটি অ্যালজেব্রা, তবে গণনাযোগ্য অসীম সংখ্যক অপারেশানকে সম্ভব করার জন্যে এতে অতিরিক্ত শর্ত যুক্ত করা হয়েছে।

ধরা যাক X একটি সেট। তাহলে Σ একটি সিগমা অ্যালজেব্রা যদি:

# Σ একটি অশূন্য সেট হয়: অর্থাৎ অন্তত একটি A \subset X হচ্ছে Σ এর সদস্য,
# Σ সেটের পূরক অপারেশনের অধীনে আবদ্ধ হয়: যদি A \in \Sigma হয়, তবে A^c \in \Sigma এবং
# Σ গণনাযোগ্য সেট সংযোগের অধীনে আবদ্ধ: যদি A_1, A_2, A_3,\ldots \in\Sigma  হয়, তাহলে A_1 \cup A_2 \cup A_3 \cup \ldots = \bigcup_{i=1}^\infty A_i \in \Sigma।

## তথ্যসূত্র

## বহিঃসংযোগ
*  from PlanetMath.

বিষয়শ্রেণী:সেট তত্ত্ব
বিষয়শ্রেণী:পরিমাপ তত্ত্ব
বিষয়শ্রেণী:সম্ভাবনা তত্ত্ব
বিষয়শ্রেণী:বুলিয়ান বীজগণিত
বিষয়শ্রেণী:পরীক্ষা (সম্ভাবনা তত্ত্ব)
জোহরা বেগম কাজী

ডাক্তার **জোহরা বেগম কাজী** (জন্ম: ১৫ অক্টোবর ১৯১২ - মৃত্যু: ৭ নভেম্বর ২০০৭) প্রথম বাঙালি মুসলিম মহিলা চিকিৎ‍সক ছিলেন।

## জন্ম ও শিক্ষাজীবন
জোহরা বেগম কাজী ১৯১২ সালের ১৫ অক্টোবর অবিভক্ত ভারতের মধ্য প্রদেশের রাজনান গ্রামে জন্মগ্রহণ করেন। তার পিতার নাম ডাক্তার কাজী আব্দুস সাত্তার ও মায়ের নাম মোসাম্মৎ আঞ্জুমান নেসা। তার পৈতৃক নিবাস ছিল বাংলাদেশের মাদারীপুর জেলার কালকিনি থানার গোপালপুর গ্রামে। তিনি ১৯২৯ সালে আলিগড় মুসলিম মহিলা স্কুল থেকে প্রথম বাঙালি মুসলিম আলিগড়ি-অধ্যেতা হিসাবে এসএসসি পাশ করেন। ২৩ বছর বয়সেই তিনি দিল্লির লেডি হাডিং মেডিক্যাল কলেজ থেকে ১৯৩৫ সালে প্রথম শ্রেণিতে প্রথম স্থান অধিকার করে এমবিবিএস পরীক্ষায় উত্তীর্ণ হন। এজন্য পুরস্কার হিসেবে পান ভাইসরয় পদক।

## কর্মজীবন
১৯৩৫ সালে এমবিবিএস ডিগ্রি লাভ করার পর জোহরা কাজী কর্মজীবনে প্রবেশ করেন। তিনি প্রথমে ইয়োথমাল ওমেন্স পাবলিক হাসপাতালে ডাক্তার হিসেবে যোগ দেন। এরপর বিলাসপুর সরকারি হাসপাতালে যোগ দেন। পরবর্তীকালে মানুষের সেবার জন্য মহাত্মা গান্ধী নির্মাণ করেন সেবাগ্রাম৷ এই সেবাগ্রামে অবৈতনিকভাবে কাজ করেন জোহরা। এছাড়াও তিনি ভারতের বিভিন্ন বেসরকারি ও সরকারি প্রতিষ্ঠানে ডাক্তার হিসেবে নিরলসভাবে কাজ করেছেন। বঙ্গভঙ্গের পর তিনি ঢাকায় চলে আসেন। ১৯৪৮ সালে তিনি ঢাকা মেডিকেল কলেজে যোগ দেন।  ঢামেক হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতাল (ঢাকা)-এ সাম্মানিক কর্নেল হিসাবেও দায়িত্ব পালন করেন।  মিটফোর্ড মেডিকেল কলেজ হাসপাতাল (বর্তমানে স্যার সলিমুল্লাহ মেডিকেল কলেজ হাসপাতাল) এবং ঢাকা মেডিকেল কলেজ হাসপাতালে তিনি স্ত্রীরোগ ও প্রসূতিবিদ্যা বিভাগের প্রধান ও সাম্মানিক অধ্যাপিকা ছিলেন। ১৯৭৩ সালে চাকরি থেকে অবসর নেবার পর বেশ কিছু বছর হলি ফ্যামিলি রেডক্রিসেন্ট হাসপাতালে পরামর্শক (কনসালট্যান্ট) হিসাবে চিকিৎ‍সা সেবা প্রদান করেন। পরবর্তীকালে তিনি বাংলাদেশ মেডিকেল কলেজে সাম্মানিক অধ্যাপক হিসেবে কাজ করেন।

ঢাকা মেডিকেলে দায়িত্ব পালন করার সময় নারী রোগীদের চিকিৎসা সংক্রান্ত কুসংস্কার তাকে আহত করে। তিনি তাদের সাথে সরাসরি কথা বলে তাদের ভুল ধারণা দূর করার চেষ্টা করতেন। তার কারণে পরবর্তীতে চিকিৎসা শাস্ত্রে এদেশে নারী শিক্ষার্থীদের উপস্থিতি বৃদ্ধি পায়।

## পুরস্কার, স্বীকৃতি ও সম্মাননা
* তমঘা-ই-পাকিস্তান (১৯৬৪)
* একুশে পদক (২০০৮)
* বেগম রোকেয়া পদক (২০০২)
* ২০২০ সালের ১৫ অক্টোবর তার জন্মদিনে গুগল ডুডল প্রকাশ করে সম্মান প্রদর্শন করে।

## তথ্যসূত্র


## বহি:সংযোগ
* গুণীজন

বিষয়শ্রেণী:১৯১২-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:বাংলাদেশী শিক্ষায়তনিক
বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:বাঙালি মুসলিম
বিষয়শ্রেণী:মাদারীপুর জেলার ব্যক্তি
বিষয়শ্রেণী:বেগম রোকেয়া পদক বিজয়ী
বিষয়শ্রেণী:বনানী কবরস্থানে সমাধিস্থ
বিষয়শ্রেণী:একুশে পদক বিজয়ী
বিষয়শ্রেণী:ভারতীয় বংশোদ্ভূত বাংলাদেশী ব্যক্তি
বিষয়শ্রেণী:বাংলাদেশী স্ত্রীরোগ বিশেষজ্ঞ
পরিমাপ (গণিত)

গণিতে একটি সেটের উপর **পরিমাপ** বলতে ওই সেটের প্রত্যেকটি উপযুক্ত উপসেটের উপর নিয়মমাফিক উপায়ে নম্বর প্রদান করা বোঝায়। এই নম্বরকে অনেকটা উপসেটটার মাপ বা সাইজ হিসেবে ব্যাখ্যা করা যেতে পারে। এই অর্থে পরিমাপ হচ্ছে দৈর্ঘ্য, ক্ষেত্রফল ও আয়তন ধারণার সাধারণীকরণ। পরিমাপের একটি গুরুত্বপূর্ণ উদাহরণ হলো ইউক্লিডীয় দেশে লোবেগ পরিমাপ যা n-মাত্রিক ইউক্লিডীয় দেশ R^n -এর উপযুক্ত উপসেটের উপর ইউক্লিডীয় জ্যামিতিরে গতানুগতিক দৈর্ঘ্য, ক্ষেত্রফল ও আয়তনের মানগুলো ধার্য করে। যেমন, [০, ১] এই বাস্তব সংখ্যার বিরতিটার লোবেগ পরিমাপ হলো স্বাভাবিক অর্থে এর দৈর্ঘ্য বলতে আমরা যেটা বুঝে থাকি, অর্থাৎ ১।

একটা অপেক্ষক যা কোনও সেটের উপসেটগুলোর উপর অঋণাত্মক বাস্তব সংখ্যা অথবা +∞ ধার্য করে, তাকে পরিমাপ হবার জন্যে কিছু অতিরিক্ত শর্ত পূরণ করতে হয়। যেমন, একটি গুরুত্বপূর্ণ শর্ত হলো গণনাযোগ্য সংখ্যক যোগের শর্ত। এটা বলে যে, কতোগুলো গণনাযোগ্য নিশ্ছেদ সাবসেটের সংযোগ সেটের মাপ হলো উপসেটগুলোর আলাদা আলাদা মাপের যোগফলের সমান।

সাধারণত, একটি সেটের সকল উপসেটের উপর একটি মাপ ধার্য করে আবার পরিমাপের অন্যান্য শর্তগুলোও পূরণ করা সম্ভব হয় না। ফলে, যেটা করা হয় যে পরিমাপকে সকল উপসেটের একটা অংশবিশেষের উপর গঠন করা হয়। কেবল ওই উপসেটগুলোর ওপরই পরিমাপটা প্রযোজ্য হয় বলে তাদেরকে **পরিমাপযোগ্য** বলা হয় তারা একত্রে একটি সিগমা বীজগণিত গঠন করে।

## সংজ্ঞা
যদি Σ সেট X এর উপর একটি σ-অ্যালজেব্রা হয়, তাহলে Σ হতে বর্ধিত বাস্তব সংখ্যার রেখার (extended real number line) উপর ফাংশন μ কে একটি পরিমাপ বলা হবে যদি:
* **অঋণাত্মকতা**: \mu(A) \ge 0 হয়, যেখানে A \in \Sigma।
* **গণনাযোগ্য যোগফল**: যদি A_1, A_2, A_3, \ldots পরস্পর নিশ্ছেদ সেট ও Σ এর অন্তর্ভুক্ত হয়, তাহলে \mu(\bigcup_{i=1}^{\infty} A_i) = \sum_{i=1}^{\infty}\mu(A_i)  হয়।
* **ফাঁকা সেটের শূন্যমান**: \mu(\varnothing)=0 হয়।

## তথ্যসূত্র

## বহিঃসংযোগ

* Tutorial: Measure Theory for Dummies
* Yet another, yet very reader-friendly, introduction to the measure theory (with application to quantitative finance in mind)

বিষয়শ্রেণী:গাণিতিক বিশ্লেষণ
উৎস কোড

থাম্ব|সাধারণ সি-ভাষার উৎস কোডের উদাহরণ, যা একটি পদ্ধতিগত প্রোগ্রামিং ভাষা।

**উৎস কোড** বা **সোর্স কোড** হল এক বা একাধিক কমান্ডের লিখিত তালিকা যা কম্পাইল বা ইন্টারপ্রেট করে একটি কম্পিউটার প্রোগ্রাম একজিকিউট হয়। হাই লেভেল প্রোগ্রামিং ল্যাংগুয়েজের উৎস কোড মানুষের জন্য বোঝার সুবিধা হলেও কম্পিউটারের জন্য নয়। তাই তা একজিকিউট করতে কম্পিউটারকে তা কম্পাইল বা ইন্টারপ্রেট করতে হয়।

অধিকাংশ কম্পিউটার অ্যাপ্লিকেশনে উৎস কোড ছাড়া শুধু এক্সিকিউটেবল ফাইল দেয়া থাকে। যদি তা দেয়া থাকত তাহলে ব্যবহারকারী, প্রোগ্রামার অথবা সিস্টেম অ্যাডমিনিস্ট্রেটর প্রোগ্রাম পরিবর্তন বা কীভাবে এটি কাজ করে তা বুঝতে পারতেন।

## ব্যবহার
উৎস কোড মূলত ব্যবহার করা হয় এমন এক পদ্ধতির ইনপুট হিসাবে যা এক্সিকিউটেবল প্রোগ্রাম তৈরি করে (যেমনঃ কম্পাইলার বা ইন্টারপ্রেটার)। এটি মানুষের অ্যালগরিদম বোঝার একটি পদ্ধতিও বটে। বর্তমানে মাইক্রোসফট ওয়ার্ড, গুগল ডক্স, লিব্রে অফিস রাইটার ইত্যাদি জনপ্রিয় ওয়ার্ড প্রসেসর হিসেবে ব্যবহৃত হয়। এসব সফটওয়্যার ব্যবহার করে ব্যবহারকারীরা সহজে পেশাদার মানের ডকুমেন্ট তৈরি ও শেয়ার করতে পারেন।

## তথ্যসূত্র

## বহিঃসংযোগ


বিষয়শ্রেণী:পাঠ্যবস্তু
টপ গান

**টপ গান** () () এটি ১৯৮৬ সালের একটি হলিউড চলচ্চিত্র। এটি পরিচালনা করেছেন টনি স্কট, প্রযোজনা করেছেন ডন সিম্পসন ও জেরি ব্রুকহেইমার ভাবানুষঙ্গ প্যারামাউন্ট পিকচার্স কোম্পানীর সঙ্গে। চিত্রনাট্য ও লেখক জিম ক্যাশ এবং জ্যাক এপস (জুনিয়র)।

চলচ্চিত্রটিতে অভিনয় করেছেন টম ক্রুজ, কেলি ম্যাকগিলিস, ভ্যাল কিলমার, এন্থনি এডওয়ার্ডস, টম স্কেরিত, মাইকেল আইরনসাইড, মেগ রায়ান, রিক রোসভিচ, হুইপ হাবলি ও জেমস টলকন।

## কাহিনী সংক্ষেপ
## শ্রেষ্ঠাংশে
* টম ক্রুজ - লেফটেনেন্ট ক্যাপ্টেন পিট "ম্যাভরিক" মিচেল
* কেলি ম্যাকগিলিস - শার্লট "চার্লি" ব্ল্যাকউড
* ভ্যাল কিলমার - লেফটেনেন্ট টম "আইসম্যান" কাজানস্কি
* এন্থনি এডওয়ার্ডস - লেফটেনেন্ট জুনিয়র গ্রেড নিক "গুজ" ব্র্যাডশো
* টম স্কেরিত - কমান্ডার মাইক "ভাইপার" মেটকাফ
* মাইকেল আইরনসাইড - লেফটেনেন্ট কমান্ডার রিক "জেস্টার" হিদারলি
* মেগ রায়ান - ক্যারল ব্র্যাডশো, লেফটেনেন্ট জুনিয়র গ্রেড নিক "গুজ" ব্র্যাডশোএর স্ত্রী।
* রিক রোসভিচ - লেফটেনেন্ট জুনিয়র গ্রেড রন "স্লাইডার" কার্নার
* হুইপ হাবলি - লেফটেনেন্ট রিক "হলিউড" কাজিন
* জেমস টলকন - কমান্ডার টম "স্টিংগার" জার্ডিয়ান

## সঙ্গীত
## আরোও দেখুন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৮৬-এর চলচ্চিত্র
বিষয়শ্রেণী:১৯৮০-এর দশকের নাট্য চলচ্চিত্র‎
বিষয়শ্রেণী:১৯৮০-এর দশকের রোমাঞ্চকর চলচ্চিত্র
বিষয়শ্রেণী:টনি স্কট পরিচালিত চলচ্চিত্র
বিষয়শ্রেণী:প্যারামাউন্ট পিকচার্সের চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:ত্রিমাত্রিক পুনর্মুক্তি
বিষয়শ্রেণী:গ্যাংস্টার চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন রোমাঞ্চকর চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:২০১৩-এর ত্রিমাত্রিক চলচ্চিত্র
বিষয়শ্রেণী:মার্কিন মারপিটধর্মী চলচ্চিত্র
বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী চলচ্চিত্র
বিষয়শ্রেণী:১৯৮০-এর দশকের ইংরেজি ভাষার চলচ্চিত্র
বিষয়শ্রেণী:১৯৮০-এর দশকের মার্কিন চলচ্চিত্র
বিষয়শ্রেণী:স্যান ডিয়েগোর পটভূমিতে চলচ্চিত্র
ইন্টারপ্রেটার

ইন্টারপ্রেটার () কম্পিউটার বিজ্ঞানে একটি প্রোগ্রাম যা প্রোগ্রামিং ভাষায় লেখা নির্দেশাবলী একজিকিউট করে। এটি হাই লেভেল প্রোগ্রামিং ল্যাংগুয়েজের সোর্স কোড একজিকিউট করে। ইন্টারপ্রেটার একটি প্রোগ্রাম যেটি:
# সোর্স কোড সরাসরি একজিকিউট করে।
# সোর্স কোডকে কার্যকরী অন্তর্বর্তী প্রতিনিধিত্বকারী কোন কোডে রূপান্তরিত করে এবং অবিলম্বে তা একজিকিউট করে।
# কম্পাইলার দিয়ে পূর্বের কম্পাইলকৃত কোড স্পষ্ট ভাবে একজিকিউট করে।
থাম্ব|ইন্টারপ্রেটার ডিজাইন প্যাটার্ন

## ইতিহাস
প্রথম ইন্টারপ্রেটার ব্যবহার করা হাই লেভেল প্রোগ্রামিং ল্যাংগুয়েজ ছিল সম্ভবত লিস্‌প। লিস্‌প প্রথম স্টিভ রাসেল একটি IBM 704 কম্পিউটার উপর প্রয়োগ করেন।

## ইন্টারপ্রেটার ব্যবহারের সুবিধা ও অসুবিধা
প্রোগ্রামাররা সাধারণত হাই লেভেল ল্যাংগুয়েজে কোড লিখে থাকে যা কম্পিউটার এক্সিকিউট করতে পারে না, তাই এই সোর্স কোডকে
মেশিন কোডে রূপান্তরিত করতে হয়। এই রূপান্তর একটি কম্পাইলার অথবা একটি ইন্টারপ্রেটার দিয়ে করা হয়। একটি কম্পাইলার এই রূপান্তর করে তোলে মাত্র একবার যেখানে ইন্টারপ্রেটার প্রতিবার একজিকিউট হওয়ার সময় সেটি রূপান্তরিত করে (অথবা বেসিক প্রোগ্রামিং ল্যাংগুয়েজের প্রথম সংস্করণের মত কিছু ল্যাংগুয়েজে প্রত্যেকটি নির্দেশের পর এটি রূপান্তরিত হত।)
## বৈচিত্রতা
বিভিন্ন ধরনের ইন্টারপ্রেটারের মধ্যে কয়েকটি হলঃ
* বাইটকোড ইন্টারপ্রেটার
* এবাস্ট্রাক সিন্টেক্স ট্রি ইন্টারপ্রেটার
* জাস্ট ইন টাইম কম্পাইলেশন

## তথ্যসূত্র


## বহিঃসংযোগ
* IBM Card Interpreters page at Columbia University
* Theoretical Foundations For Practical 'Totally Functional Programming' (Chapter 7 especially) Doctoral dissertation tackling the problem of formalising what is an interpreter


বিষয়শ্রেণী:প্রোগ্রামিং ভাষা বাস্তবায়ন
রবিন ঘোষ

**রবিন ঘোষ** (১৩ সেপ্টেম্বর, ১৯৩৯ - ১৩ ফেব্রুয়ারি, ২০১৬) বরেণ্য সুরকার ও সংগীত পরিচালক হিসেবে উপমহাদেশে সুনাম কুড়িয়েছেন। বিখ্যাত গায়ক আহমেদ রুশদি তার সাফল্যের সাথে জড়িয়ে আছেন।

## শৈশবকাল
রবিন ঘোষের পিতা আন্তর্জাতিক রেডক্রসে চাকরি করতেন। চাকরি সূত্রেই তিনি ২য় বিশ্বযুদ্ধ চলাকালে ইরাকের বাগদাদে স্থানান্তরিত হন। সেখানেই রবিন ঘোষ খ্রিষ্টান সম্প্রদায়ের একটি বিদ্যালয়ে পড়াশোনা করেন। তার এক ভাই অশোক ঘোষ বাংলাদেশের চলচ্চিত্র শিল্পে বিখ্যাত পরিচালক ছিলেন।

## চলচ্চিত্র জীবন
১৯৬০-এর দশকে চলচ্চিত্র পরিচালক এহতেশাম রেডিও স্টেশন পরিদর্শনে আসেন। সেখানে তিনি রবিন ঘোষকে তার চলচ্চিত্রসমূহের গানে সুর দেয়ার জন্য অনুরোধ জানান। রাজধানীর বুকে নামীয় বাংলা চলচ্চিত্রের গানের মাধ্যমে তার অভিষেক ঘটে। এরপর থেকে তিনি অগণিত বাংলা ও উর্দু চলচ্চিত্রের অনেক গানে সুরারোপ করেন। তন্মধ্যে - তালাস, পয়সা, চাকোরী এবং ভাইয়া অন্যতম।

*তুম মেরে হো* চলচ্চিত্রটি মুক্তিলাভের পর রবিন ঘোষ করাচীতে চলে যান। সেখানে তিনি চলচ্চিত্রের গানে ১৯৮০-এর দশক পর্যন্ত একাধানে সুর করে যান। তিনি আয়না চলচ্চিত্রের গানগুলোয় সুরারোপ করেন। এ চলচ্চিত্রটি পরবর্তীতে পাকিস্তানের চলচ্চিত্রের ইতিহাসের অন্যতম সফল চলচ্চিত্রের মর্যাদা পায়।

## পারিবারিক জীবন

১৯৫০-এর দশকে রবিন ঘোষ এক বন্ধুর মাধ্যমে ঢাকা রেডিও স্টেশনে চাকরির জন্য প্রস্তাবনা পান। ঐ বন্ধুর বোন *ঝর্ণা বসাক* তখন বাংলা চলচ্চিত্রে মাঝে-মধ্যে অভিনয় করতেন। এ ঝর্ণা বসাকই পরবর্তীকালে বিখ্যাত চলচ্চিত্র অভিনেত্রী শবনম হিসেবে পরিচিত পান। দুই পরিবারের সম্মতিক্রমে ১৯৬৪ সালের ২৪ ডিসেম্বর তাদের বিবাহকার্য সম্পন্ন হয়। ১৯৬৬ সালে এ দম্পতির *রনি* নামে এক সন্তান জন্মগ্রহণ করে। বর্তমানে তারা বাংলাদেশে স্থায়ীভাবে বসবাস করছেন।

## নিগার পুরস্কার
রবিন ঘোষ *তালাশ* (১৯৬৩), *[[চকোরী]]* (১৯৬৭), *চাহাত* (১৯৭৪), *আয়না* (১৯৭৭), *আম্বার* (১৯৭৮) এবং *দরিয়ান* (১৯৮৪) চলচ্চিত্রে শ্রেষ্ঠ সুরকার হিসেবে নিগার পুরস্কার লাভ করেন।

## মৃত্যু
১০ ফেব্রুয়ারি ২০১৬ তারিখে তাকে গুলশানের কিউর মেডিক্যাল সেন্টারে ভর্তি করানো হয়। তিনি ব্রঙ্কাইটিস ও হৃদরোগে ভুগছিলেন। সেখানেই তিনি ১৩ ফেব্রুয়ারি ২০১৬ তারিখে মৃত্যুবরণ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৩৯-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:নিগার পুরস্কার বিজয়ী
বিষয়শ্রেণী:বাঙালি খ্রিস্টান
বিষয়শ্রেণী:বাংলাদেশী খ্রিস্টান
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:১৯৩৭-এ জন্ম
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:বাঙালি সঙ্গীতজ্ঞ
বিষয়শ্রেণী:পুরুষ চলচ্চিত্র সঙ্গীত সুরকার
বিষয়শ্রেণী:২০শ শতাব্দীর সুরকার
বিষয়শ্রেণী:২১শ শতাব্দীর সুরকার
বিষয়শ্রেণী:পাকিস্তানি খ্রিস্টান
বিষয়শ্রেণী:বাঙালি বংশোদ্ভূত পাকিস্তানি ব্যক্তি
গ্লেন থিওডোর সিবর্গ

থাম্ব|মার্কিন রাষ্ট্রপতি জন এফ কেনেডি এবং পরমাণু শক্তি কমিশনের প্রধান, গ্লেন সিবর্গ
**গ্লেন থিওডোর সিবর্গ** (১৯শে এপ্রিল, ১৯১২ - ২৫শে ফেব্রুয়ারি, ১৯৯৯) একজন মার্কিন রসায়নবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন। তিনি দশটি মৌলের প্রধান অথবা অন্যতম আবিষ্কারক। তার নামে পর্যায় সারণির ১০৬তম মৌলের নাম করা হয়েছে *[[সিবর্গিয়াম]]*।

## প্রাথমিক জীবন এবং শিক্ষা
গ্লেন থিওডোর সিবর্গ ১৯১২ সালের ১ এপ্রিল মিশিগানের ইশপেমিংয়ে জন্মগ্রহণ করেছিলেন। তিনি হারম্যান থিওডোর (টেড) এবং সেলমা অলিভিয়া এরিকসন সিবর্গের পুত্র। তার এক বোন ছিল, জিনেট, যিনি ছিলেন সিবর্গের চেয়ে দুই বছরের ছোট। তার পরিবার বাড়িতে সুইডিশ ভাষায় কথা বলে। গ্লেন সিবর্গ যখন  ছোট ছিলেন, তখন পরিবারটি ক্যালিফোর্নিয়ার লস এঞ্জেলেস কাউন্টিতে চলে আসেন এবং হোম গার্ডেন নামে একটি মহকুমায় বসতি স্থাপন করেন, যা পরে ক্যালিফোর্নিয়ার সিটি অফ সাউথ গেটে সংযুক্ত হয়।

সিবর্গ ১৯৩৩ সালে ইউনিভার্সিটি অব ক্যালিফোর্নিয়া, লস অ্যাঞ্জেলেস থেকে রসায়নে স্নাতক উপাধি অর্জন করেন। তিনি ইউনিভার্সিটি অব ক্যালিফোর্নিয়া, বার্কলি থেকে ১৯৩৭ সালে ডক্টরেট উপাধি অর্জন করেন।

## সম্মাননা

## তথ্যসূত্র

## বহিঃসংযোগ
* Biography and Bibliographic Resources, from the Office of Scientific and Technical Information, United States Department of Energy 
* National Academy of Sciences biography
* Annotated bibliography for Glenn Seaborg from the Alsos Digital Library
* 
* Nobel Institute Official Biography 
* UC Berkeley Biography of Chancellor Glenn T. Seaborg 
* Lawrence Berkeley Laboratory's Glenn T. Seaborg website
* American Association for the Advancement of Science, List of Presidents 
* American Chemical Society, List of Presidents
* Seaborg and Plutonium Chemistry, at Department of Energy official site
* Glenn Seaborg Trail, at Department of Energy official site
* Glenn T. Seaborg Center at Northern Michigan University
* Glenn Seaborg Learning Consortium at the Lafayette Library and Learning Center
* Glenn T. Seaborg Medal and Symposium at the University of California, Los Angeles 

বিষয়শ্রেণী:১৯১২-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:মার্কিন রসায়নবিদ
বিষয়শ্রেণী:নোবেল বিজয়ী রসায়নবিদ
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:এনরিকো ফের্মি পুরস্কার প্রাপক
বিষয়শ্রেণী:উইলার্ড গিবস অ্যাওয়ার্ড বিজয়ী
বিষয়শ্রেণী:প্রিস্টলি পদক বিজয়ী
বিষয়শ্রেণী:ভ্যানেভার বুশ অ্যাওয়ার্ড বিজয়ী
বিষয়শ্রেণী:গ্লেন টি. সিবর্গ পদক বিজয়ী
বিষয়শ্রেণী:পার্কিন মেডেল বিজয়ী
বিষয়শ্রেণী:পর্যায় সারণীর সাথে জড়িত ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন সংশয়বাদী
বিষয়শ্রেণী:রাসায়নিক মৌল আবিষ্কারক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রুশ বিজ্ঞান অ্যাকাডেমির বিদেশী সদস্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:মার্কিন ফিলোসফিক্যাল সোসাইটির সদস্য